Լուի Ռենո (իրավաբան)

Լուի Ռենո (, ), ֆրանսիացի իրավաբան, 1907 թվականի Խաղաղության Նոբելյան մրցանակի դափնեկիր (Էռնեստո Մոնետայի հետ)։

Կենսագրություն 
Լուի Ռենոն ծնվել է 1843 թվականին Օտյոնում (Ֆրանսիա)։ 1861 թվականին Բուրգունդիայի համալսարանում ստացել է գրականության բակալավրի աստիճան, իսկ 1868-1873 թվականներին այնտեղ դասավանդել է հռոմեական և առևտրային իրավունք։ 1873 թվականից աշխատել է Փարիզի համալսարանի իրավաբանական ֆակուլտետում, որտեղ 1881 թվականին դարձել է միջազգային իրավունքի պրոֆեսոր։ 1890 թվականին նշանակվել է արտաքին գործերի նախարարության իրավախորհրդատու։ Այդ պաշտոնում նա բազմիցս ներկայացրել է Ֆրանսիան միջազգային հանդիպումներում, այդ թվում՝ Հաագայի երկու խորհրդաժողովներում (1899-1907 թվականներ) և Լոնդոնի ծովային խորհրդաժողովում (1908-1909 թվականներ)։

Լինելով Միջազգային միջնորդ դատարանի հեղինակավոր անդամ` Ռենոն հաճախ ներգրավված էր վեճերի լուծման մեջ, որոնց թվում էին ճապոնական հարկերի գործը (1905 թվական), կասաբլանի գործը (1909 թվական), Սավարկարի գործը (1911 թվական) և այլն։

1907 թվականին Ռենոն Էռնեստո Մոնետայի հետ դարձել Է Խաղաղության Նոբելյան մրցանակի դափնեկիր՝ «որպես Ֆրանսիայում միջազգային իրավունքի իսկական հանճար»։ Արժանացել է նաև Ֆրանսիայի Պատվո լեգեոնի շքանշանի՝ բարձրագույն պարգևի։

Նա մահացել է 1918 թվականին Փարիզին մերձակա իր ամառանոցում։

Ծանոթագրություններ

Արտաքին հղումներ 
 Լուի Ռենո - կենսագրություն 
 Louis Renault  — կենսագրությունը Nobelprize.org կայքում

 
Ֆրանսիացի նոբելյան մրցանակակիրներ
Ֆրանսիացի իրավաբաններ
Խաղաղության Նոբելյան մրցանակ
Ֆրանսիացի փաստաբաններ
Ֆրանսիացի մանկավարժներ
Պատվո լեգեոնի շքանշանի ասպետներ
Բրիտանական ակադեմիայի թղթակից-անդամներ